# name
Bons d’ajut del fons d'arxiu del CRAI Biblioteca del Pavelló de la República. (2021)

# metadata.dc.description[].value
Material elaborat pel CRAI Biblioteca del Pavelló de la República. 
Imatge utilitzada per fer publicitat de novetats del CRAI de la Universitat de Barcelona - Vitrina gener 2021. 
Exposició Virtual  gener 2021.

# metadata.dc.description.abstract[].value
Col.lecció de bons d'ajut de diferents fons documentals de l'arxiu del CRAI Biblioteca del Pavelló de la República de la Universitat de Barcelona

Maria Planells, estudiant en pràctiques de la Facultat d'Informació i Mitjans Audiovisuals ha digitalitzat i inventariat una part dels bons d’ajut – vuitanta-vuit - custodiats a diferents fons documentals de l’arxiu del Pavelló de la República, concretament  al Fons Personal Jordi Miralles i al Fons Arxiu Gràfic.
 
Els bons d’ajut són bitllets en què s’hi indica una quantitat de diners que s’han de pagar a una empresa, organització, institució o entitat per tal d’ajudar-la econòmicament. A vegades, amb recompensa per a la persona que paga.
 
Estan classificats en tres grans grups: Sindicats, Partits Polítics i Altres.
 
A l’apartat Sindicats, hi ha bons de la Confederació Nacional del Treball (CNT- AIT) i de Comissions Obreres (CCOO).
 
El grup més nombrós és el de Partits Polítics, on hi ha bons de deu organitzacions polítiques com el Partit Socialista Unificat de Catalunya (PSUC), el Col·lectius de Joves Comunistes (CJC),  el Partit dels i les Comunistes de Catalunya (PCC), entre altres. 
 
Els bons que formen part d’aquest apartat es van generar fonamentalment per finançar diverses activitats organitzades pels propis partits polítics, com ara mítings, festes o concerts. Els bons, en aquets casos, equivalien a entrades per a accedir a aquests esdeveniments.
 
Finalment, a l’apartat  anomenat  “Altres” hi ha incorporats bons de tipologia molt diversa com ara d’associacions de veïns, comitès de treballadors, pacifistes, jovent, solidaritat internacional, etc.

# metadata.dc.rights[].value
cc-by (c) Universitat de Barcelona. CRAI, 2021

# metadata.dc.subject.other[].value
Universitat de Barcelona. CRAI Biblioteca del Pavelló de la República

# metadata.dc.title[].value
Bons d’ajut del fons d'arxiu del CRAI Biblioteca del Pavelló de la República. (2021)